район „Панчарево“, СО - Столица.bg
Озеленител от село Герман, район Панчарево бе глобен днес, защото е натрупал камари с отпа...
Глобиха градинари, изхвърлили отпадъци на нерегламентирано място ...
Кашони "уредиха" с глоба търговец в с. Бистрица
Кметът на Панчарево предложи спектакли на открито в селата от ра...
Пускат обществена поръчка за 69 000 лв. за чистене на Панчар...
Боклуци затрупаха ул. Искър в Долни Пасарел (СНИМКИ)
Добротворци: Жители на район Панчарево спасиха жена с левкем...
Сигнал до Столица.bg: Не изхвърлят редовно боклука в Панчаре...
Свлачище затрупа велоалеята в Панчарево (СНИМКИ)
Живеещи в село Герман, район Панчарево излязоха на протест днес. Още в 9 часа сутринта нед...
visibility 16274
visibility 8745
"Леденото кралство" блести в с. Кривина (СНИМКИ)
Изборният успех от избрания нов кмет на район Панчарево Николай Гюров накара инициативния комитет, и... Прочети още...
Лозен за час без ток заради строителни работи
Близо 50 хил. лв. за ремонт на пътя между селата Железница и...
Фандъкова провери ремонти, изграждат детска площадка в Кокал...
ПУП на Кокаляне: Разрешително за строеж в опасна зона само о...
Минерална вода в с. Железница се излива в река Егуля (СНИМКИ...
Отпадък от отопление в Казичене чака да го изхвърлят
Купчина от сгурия повече от месец стои на тротоара до дърво в Казичене и очаква да бъде изхвърлено. ... Прочети още...
Големичка дупка се отвори по Самоковско шосе в резултат на натовареното движение, неподдър...
Спортисти сигнализират: Мръсотията в Панчаревското езеро ни пречи на тренировките
Прекомерното замърсяване на Панчаревското езеро пречи и на спортистите, които си провеждат тренировките на гребната база. Водната повърхност не е почиствана от близо 10 години, споделя Иван Хиндилов, треньор по кану- каяк, цитиран от БНТ. Той допълва, че през този период са правени единствено самосиндикални акции за махане на боклуците. Във водоема на няколко места, на повърхността плуват гадории и се оплитат в греблата на спортистите. А от институциите обяснили на гребците, че изливащата се разпенена вода в езерото била дъждовна! Според представители на Регионалната инспекция по околна среда и водите язовир "Панчарево" е собственост на "Напоителни системи". И те са отговорни за неговото почистване. За мръсотията в езерото хората от района са сигнализирали не един или два пъти. Проблемът стигна дори и до Европейската комисия.
Кой излива мръсотии в езерото Панчарево? (ВИДЕО)
Езерото Панчарево, на което се радват хиляди столичани е изправено пред екологична катастрофа. За сериозния проблем съобщи Галина Белл от "Сдружение за развитие на Панчарево" пред Столица.bg. Във водоема се излизват фекалните води на цялото Панчарево и Кокаляне, алармира тя. От сдружението многократно са сигнализирали на различни институции за проблема. Според РИОСВ, обаче там се излива дъждовна вода. Каква дъждовна вода, след като повече от месец не е валяло дъжд?, питат жители на Панчарево. Първоначално за проблема със замърсяването алармират състезатели по гребане, които тренират на Панчарево. От изсипаните отпадъци във водата се носи отвратителна миризма. Боклуците са толкова много, че спортистите не могат да тренират, тъй като греблата им се оплитат в мръсотията. На видеото, което изпратиха до Столица.bg от "Сдружение за развитие на Панчарево" се вижда огромна част от езерото и по повърхността плува мръсотия, а водата е много зелена. От Столичния инспекторат потвърдиха, че са подавани множество сигнали за замърсяване на езерото. Според тях проблемът идва от липсата на канализация в района. Именно заради това, живеещите са направили множество отклонения, през които минават отходните води и после се изливат в езерото, обясниха представители на Столичния инспекторат в Панчарево. Затова тте могат да разберат откъде точно се изливат фекалии. За съжаление от инспектората няма как да установят кой е основният замърсител, няма и как да бъдат запушени множеството тръби край езерото. Преди минути беше извършена проверка на канала, от които изтичат мръсотии в езерото Панчарево и конкретно в района на Гребната база. "Когато отидохме нищо не течеше, но няма гаранция, че след 30 минути отново няма да се изливат мръсотии. Информирали сме районния кмет на Панчарево", казаха пред Столица.bg от инспектората в район Панчарево. Отговорността за самото езеро е разделена между Министерството на земеделието, Напоителни системи, Министерството на спорта, Басейнова дирекция, Столична администрация и районното кметство. А контролът трябва да се извършва от РИОСВ. От "Сдружението за развитие на Панчарево" предлагат да се направи голяма акция за почистването и спасяването на езерото. Тъй като то е едно от малкото бижута на столицата и не трябва да се заличава от безотговорността на институциите. Безотговорно и неадекватно е пет институции, които отговарят за водния басейн да не могат да контролират чистотата на водата и да не могат да открия нарушителите!
visibility 34951
Има проект за ремонта на Самоковско шосе, не е ясно кога започва
Има изготвен проект за рехабилитация на Самоковско шосе, пътя от Околовръстен път до обръщалото на автобусна линия 1 в Кокаляне. Това обяви районният кмет на Панчарево Димитър Сичанов. Пътят там е в много лошо състояние и трябва основно да се ремонтира, коментира Сичанов пред радио София. Той припомни, че поддръжката и ремонтите на "Самоковско шосе" се извършва от Столичната община. Местните жители отдавна настояват да се рехабилитира пътят и миналата година излязоха на протест. От Сдружение за развитие на Панчарево и Кокаляне искат предвидените ремонти повече да не се отлагат. Още миналата година те получиха обещанието на тогавашния регионален министър, сега зам.-министър, Николай Нанков, че рехабилитация на “Самоковско шосе” в участъка около Панчарево и село Кокаляне ще се направи през 2019 г. До момента в отсечката само се пълнят дупки, но това не променя състоянието на пътя, къзват от сдружението. Кметът Сичанов също увери, че районната администрация ще настоява за цялостна рехабилитация на трасето, но още не е ясно, докъде са стигнали проектите. За тротоарите в района той напомни, че са ремонтирати преди години, но при започването на цялостната рехабилитация на "Самоковско шосе" пак ще се отремонтират. В проекта е предвидено да има и джобове за градските автобуси, но само там, където няма да се засегнат зелени площи. В момента се работи усилено по другия сериозен проблем в Кокаляне и Панчарево - канализацията. Проектите са в напреднала фаза и до края на другия месец трябва да бъде приет Регионалният ПИП за София.
Столичният кмет Йорданка Фандъкова проведе работна среща във връзка с обсъждане на проект за изграждане на училищна библиотека към 192. СУ „Христо Ботев“ в с. Бистрица. В срещата взеха участие Василка Ванчева – зам.-председател на Асоциация „Българска книга“, зам.-кметовете на София Ирина Савина и Тодор Чобанов, кметът на район "Панчарево" Димитър Сичанов, кметът на с. Бистрица Николай Гюров и директорът на училището Лилия Николова. Проектът се реализира по идея на кмета Фандъкова и на Асоциация „Българска книга“ с активното участие на Българската библиотечно-информационна асоциация. Целта му е да бъде изградена училищна библиотека, която да отговаря на всички съвременни изисквания за училищни библиотеки на Международната федерация на библиотекарските асоциации и институции (IFLA) и Юнеско. След това моделът ще бъде използван за разкриване на нови библиотеки в други училища на територията на София. Изискванията на IFLA са свързани с площа, с броя на библиотечните единици на ученик, броя компютри, организация на работните места на учениците и читалнята. Проектът предвижда надстрояване на една от сградите на 192. СУ „Христо Ботев“ с втори етаж. В подпокривното се очаква да бъде разгърната многофункционална площ за разполагане на библиотеката и читалнята. Пространството предполага четене на книги основно от хартиен носител, но дава възможността и за използване и на електронни книги. Много важен елемент в прокета е естественото осветление. Новото културно пространство ще може да се ползва както от учениците на 192. СУ „Христо Ботев“, така и от всички деца в с. Бистрица.
Камарите от боклуци и отпадъци на ул. Беликата в Панчарево изчезнаха, научи Столица.bg. Сигналът за тях бе подаден още вчера в Столичен инспекторат, от където бяха предприети незабавни мерки. Те бързо са открили човека, които е натрупал отпацдъци по тротоара на улицата. Предупреден е още вчера, че мястото трябва да се почисти. Днес той сам е изчистил купчините с отпадъци по улицата, извикал е фирма и мястото е измито и почистено. Това не му е за първи път. От години той събира предмети и сторителни материали и както той сам обяснявал, "това тук са материали". От местното сдружение отдавна знаят за проблема и жителите на Панчарево се дразнели, че не могат да ползват спокойно тротоара на улицата, а трябвало да минават по платното. Освен това от купчините с боклук се носела и неприятна миризма. Местните често подавали сигнали до районния кмет, но нямало резултат. Мъжът днес е предупреден от Столичен инспекторат, че ако отново замърси пространстовото ще му бъде наложена глоба.
Сметище на тротоар в Панчарево
Улица Беликата в Панчарево се е превърнала в сметище, това алармират от Сдружение за развитие на Панчарево и Кокаляне. Те казват, че тротоарите и част от тревните площи са заринати с боклук. Съобщават, че причината е в един човек, който трупа отпадък. Изнася на улуцата всякакъв вид предмети и отломки. Жители се оплакват, че тази ситуация е от години и никой не предприема действия за взимане на мерки. От сдружението са възмутени, че близо година се говори с кмета на района, но никой не предприема нищо и боклукът си седи. Те настояват кеметът Димитър Сичанов да вземе адекварни мерки, тъй като това е негово задъжение.
Сдружение представи проблемите на Кокаляне е Панчерево пред кмета на София
Село Кокаляне не може да бъде включено към настоящия момент за изграждане на канализация в настоящия програмен период, тъй като в момента има процедура за изготвяне на Подробен устройствен план (ПУП). Това стана ясно на среща на Сдружението за развитие на Панчарево и Кокаляне с кмета на София Йорданка Фандъкова и районния кмет, преди дни. Ако ПУП-ът бъде завършен и влезе в сила тогава Кокаляне може да попадне в списъка на обектите за инвестиции и изграждане на канализация. Все още обаче не било ясно дали канализацията ще е с локална пречиствателна станция или чрез препомпване на отпадъчните към главния колектор по Самоковско шосе. Щом Подробният план стане готов кметът веднага ще съобщи на Сдружението и ще се направи среща с главния архитект. Също така ще се разговаря и с екипа, които прави Регионалното прединвестиционно проучване (РПИП). Причината за забавянето на изработването на ПУП на Кокаляне е, че много от хората в селото имат имоти, влизащи в устройствения план, но не могат да извършват строителни работи. Именно затова и процедурата продължава вече пета година, обясниха от Сдружението за развитие на Панчарево и Кокаляне. От организацията представиха пред столичния кмет всички проблеми свързани с инфраструктурните проблеми в район Панчарево. Основното недоволство е заради липсващата канализация, регистри на септични ями и контрол на отвеждането на отпадъчните води. Голяма част от мръсните води от имоти се изливат незаконно в Бистришка река и в Панчаревското езеро. В кои населени места ще се финансират ВиК проекти ще се определи от Регионалното прединвестиционно проучване (РПИП) за водоснабдяване и канализация в Столична община. Проектът е стартиран през 2016 г., а яснота по проекта ще има в началото на 2019 г., обясни кметът Йорданка Фандъкова. Процесът на отчуждаване вече е приключил на трасетата за коектори и улична канализация на Панчарево. Те със сигурност ще бъдат включени в главния колектор, достигащ близо до кръстовището на ул. „Самоковско шосе" и ул. „Йованец", както и част от уличната канализационна мрежа. На срещата кметът Фандъкова обещала за се направят консултации с инстанциите за въпросите на Сдружението и ще има нови срещи, за да се намери решение на проблемите на двете села. Рехабилитация и обновяване на Самоковско шосе можело да има, когато се прави Южната дъга на Околовръстното и това ще предложи кметът Фандъкова. Хората от двете села искат да се оправи и уличната мрежа и тротоарите. намеренията били да се направят по платното джобове за автобусите. Вероятно тротоарите от дясната страна, от банята до карулката, ще се асфалтират. Фандъкова е обещала да провери и възможно ли е свързването на Самоковско шосе със с. Герман, както и дали мостът на Околовръстен път между „Младост" и Самоковско шосе е с нужната височина, за да се направи алтернативен път за с. Панчарево. Местните жители поискаха и оптимизиране на графика на автобусите, обслужващи двете села.
Осем общински терена в район Панчарево се отдават под наем за поставяне на преместваеми обекти за лотарийни игри, сочи обява, публикувана в сайта на Столична община. Крайният срок за подаване на офертите е до 16 часа на 18 декември т. г. Терените, на които ще се поставят павилиони и будки са с различна големина. Терените се отдават за 5 години. Обявените първоначални цените са от 10 кв. м за 88.80 лв. без ДДС, месечен наем в Бистрица до 154.40 лв. без ДДС за 15 км. м в Казичене. В с. Кривина се отдават 20 кв. м с първоначална цена 156.20 лв. без ДДС за месец. Павилиончета за опитване на късмет ще има в селата с. Бистрица, с. Герман, с. Долни Пасарел, с. Железница, с. Панчарево, с. Кривина, с. Казичене и с. Лозен, които са към район Панчарево. Конкурсът е обявен, след като отдаването под наем е било одобрен от СОС на 28 юни т. г. Отварянето, разглеждането, оценката и класацията на офертите на кандидатите за наемане на общинско място ще бъде на 19 декември т. г. , в 10:00 часа в административната сграда на район „Панчарево“.
Започна извънредна проверка на електросъоръженията в Горубляне и Панчарево
Започнала е спешна проверка на „ЧЕЗ Разпределение България“ АД в няколко столични района. Съгласно заповед на енергийния министър Теменужка Петкова екип на министерството проверява съоръженията на дружеството в районите „Север-Изток“, „Изток-2“, „Панчарево“ и кв. Горубляне. Инспекция ще се направи на енергийните обекти, както и дали се спазват разпоредбите на нормативната база. Тази инспекция цели да се разбере дали се спазват всички законови изисквания, касаещи техническата експлоатация на електрическите централи, дейността на енергийните оператори и дали се спазва Наредбата за сервитут на енергийните обекти, съобщават от министерството. Резултатите от започналата проверка ще са ясни да 21 ноември.
Проект "Две поколения за активен и здравословен начин на живот" спечели район Панчарево
Район Панчарево спечели Проект "Две поколения за активен и здравословен начин на живот". Участници в проекта са ученици от 200 ОУ "Отец Паисий" и 201 ОУ „Св Св. Кирил и Методий“ с. Лозен. Те посетиха Дома за възрастни хора "Аркадия" в село Лозен и ги поздравиха с кратка театрална сценка, песни и танци. За възрастните хора това се превърна в истински празник, освен че се забавляваха и пяха заедно с децата, получиха и подаръци. С тяхна помощ хората от дома се върнаха в своето детство и изявиха желание тези срещи да станат традиция. [caption id="attachment_34020" align="alignnone" width="618"] Снинка: Facebook[/caption] Спечеленият проект е по изпълнение на Общинската стратегия за развитие на физическото възпитание и спорта и в подкрепа на София- Европейска столица на спорта.
Общински съветник и служители чистиха край болница
Служители дирекция "Аварийна помощ и превенция" в извън работно време се организираха и почистиха напълно двора на Специализираната болница за продължително лечение и рехабилитация – Панчарево, сподели в социалната мрежа зам.-кметът Дончо Барбалов. Пациентите в болницата сигнализирали, че от самораслите храсти понякога излизат влечуги и всякакви други твари. Поради тази причина момчетата и момичетата от дирекцията, заедно с шефа си Красимир Димитров, председателя на здравната комисия в СОС д-р Веселин Милев и още служители на общината изрязаха плевелите и всички ненужни растения в парка на болницата, почистиха боклуците, които вятърът е довял в района и пребоядисаха пейките в двора. Събраните растителни отпадъци бяха нарязани със специална машина. Смляната дървесина ще се използва за почистване на разлети по пътя масла и горива след пътни произшествия. Екипите на "Аварийна помощ и превенция" често оказват при подобни инциденти.
Фандъкова отива на проверка в район "Панчарево"
Кметът на София Йорданка Фандъкова ще бъде на проверка утре, 14 септември от 10.30ч. в район "Панчарево", съобщават от СО. В района ще бъдат предоставени на домакинствата компостери по програма на Столична община. Раздаването на контейнерите да домашни битови отпадъци ще започне пред сградата на кметството в с. Железница. Още: Безплатни компостери за домакинствата раздава общината в София Компостерите се предоставят безплатно на гражданите по направена предварителна заявка. Чрез тях се произвежда компост, който се използва за наторяване на зелени площи и градини. Предвидено е през 2018 г. да се закупят 1000 бр. домашни компостери с обем от 700 л., което е по Програмата за управление на отпадъците на Столична община 2015-2020 г. В кампанията за безплатни компостери за домакинствата, която започна през 2010 г. са раздадени над 8000 бр.
Логично е Панчаревското езеро да е привлекателна точка за туристи през лятото, особено през почивните дни. Преди няколко месеца велоалеята там бе удължена и общата зона за пешеходци и колоездачи започва вече от Кокаляне. Въпреки наличието на забранителни знаци, колите продължават да влизат в зоната за пешеходци и велосипедисти, информира БНТ. Още в самото начало жителите на Кокаляне били против поставянето на забраните. Това е и причината бариерата да е премахната вече след няколко счупвания. Сега нищо не може да спре влизането на автомобили във велоалеята. След подадени сигнали за нарушенията до Пътната полиция в София, през седмицата е бил изпратен полицейски патрул на място. Сега нарушителите са значително по-малко.
„Самоковско шосе“ ще бъде ремонтирано
През следващата година, 2019, „Самоковско шосе“ ще бъде напълно рехбилитирано в отсечката Панчарево – Кокаляне, увери Николай Нанков, министър на регионалното развитие и благоустройството. До това решение се стигна след поредния протест на жителите на двете населени места. На своеобразния протест, жителите на Кокаляне и Панарево настояха за ремонтиране на участъка от Караулката на Околовръстния път до Кокалянско ханче и за изграждане на канализация. Според тях ремонт не е правен от десетилетия и положението е нетърпимо, информира bnr.bg. Кметът на Столична община, Йорданка Фандъкова, сподели, че Околовръстния път на София е също толкова важен, колкото и метрото.
Разположение на район Панчарево
Столичният район Панчарево се разпростира на 364 743 дка площ и на практика е най-големия административен район в София.
Той е любимо място за релакс, спорт и туризъм не само за столичани, но и за гостите на София. Територията на район Панчарево обхваща част от лоното и склоновете на планината Витоша, Плана планина, както и на Лозенската планина. Район Панчарево заема и част от планинския участък на река Искър. Тук се намира и впечатляващия Панчаревски пролом.
В пределите на район Панчаревовлизат селата Панчарево, Бистрица, Лозен, Казичене, Кривина, Герман, Кокаляне, Долни Пасарел, Железница и Плана. Освен това район Панчарево включва местностите Камбаните, Детски град, тридесет вилни зони и няколко жилищни комплекса от затворен тип.
Административен център на район Панчарево е едноименното село. Разбира се, всички други села в пределите на район Панчарево имат свои кметове, а село Плана е с кметски наместник.
Административен център на район Панчарево
Както вече споменахме, адмистративен център на столичния район Панчарево е село Панчарево. То е със статут на балнеолечебен курорт. Този статут селото получава още през 1963 г. Административнията център на район Панчарево се намира на 12 км от централните части на столицата в югоизточна посока. Ако трябва да сме максимално точни, Панчарево се намира към края на Панчаревския пролом, точно между Лозенска планина и Витоша. Под Панчарево тече Бистришката река и се влива в Панчаревското езеро.
Има сведения, че още в дълбока древност на територията на район Панчарево и неговия административен център е имало живот. Тук са живели траки и римляни. Основна причина да има население тук, в бъдещия район Панчарево, толкова рано е наличието на термални извори. Местопложението на землището на район Панчарево също е допринесло значително – то се намира на кръстопът. Древното рударство е било добре развито.
Още в древността било известно, че има злато във всички реки, идващи от Витоша. Траките добре познавали лечебните свойства на минералните извори от територията на район Панчарево. Те обособили селище до тях и го нарекли Риляник, което в превод означава „изобилен извор“. В римско време изворите вече носели името Бани Чезаре. Аристокрацията се ползвала от тях.
В административния център на съвременния район Панчарево римляните построили минерална баня със седем басейна.
Панчаревското езеро в район Панчарево
Район Панчерево е благословен с Панчаревското езеро всъщност е обособен язовир в горното течение на река Искър. Тъй като е съвсем близо до София, а и природата в района е прекрасна, езерото в район Панчаревое любима точка за отдих и забавления сред природата. Езерото е край курорта Панчарево и Минералните извори.
За построяването на Панчаревското езеро в район Панчарево водеща роля има столичният кмет инж. Иван Иванов, заемал поста от 1934 до 1944 г. Бил изграден бент, за да се обособи езерото. Завиряването се осъществило от 1954 до 1957 г.
През годините водите на едноименното езеро в район Панчаревоса били използвани за практикуване на водни спортове, напояване и водоснабдяване. Първата гребна база в район Панчарево се появява през 1966 г.През 1968 г. вече съществува Национална гребна база. За времето си тя е най-модерната в цялата страна. Езерото в район Панчарево има капацитета да поеме организацията и провеждането на състезания с олимпийски ранг. Край езерото в бъдещия район Панчарево се издигат трибуни и кула за наблюдение. Прави се разширяване на обиколната алея, за да може да се направи път, по който да се снимат състезания и да има добра видимост върху 2100 метровото трасе.
Корабчето „Созопол“ се е движило през 80-те години на миналия век по водите на езерото в район Панчарево и забалявало туристите там. То е поемало до 20 човека на борда си за разходка в езерото. Уникалният ресторант „Лебед“, който през 1987 – 1988 г е бил домакин на вторито по рода си в Европа вариете, е истински хит в район Панчарево. Сцената, на която българските естрадни певци се преставяли, била плаваща.
Крепостта Урвич в район Подуяне
Не случайно район Панчарево е обект на голям туристически интерес. Не само минералната вода и Панчаревското езеро са привлекателни за туристите. Почитателите на историческите забележителлности има какво да видят в район Панчарево. Близо до село Панчарево е разположена крепостта Урвич. Отдалечена е на 20 км от централната част на столицата. Педполага се, че крепостта е издигната около 9 -10 век, но е спомента официално през 13 – 14 век, когато е съществувала Втората българска държава.
Знае се, че тази крепост в район Панчаревое била със стратегическа роля при защита на София. Свързва се с цар Иван Александър и синовете му. В народното творчество битуват песни за цар Ясен, за който се предполага, че е най-малия син на цар Иван Асен.
Минерални извори в район Панчарево
Минералното находище в район Панчарево се намира на брега на едноименното езеро. Благодарение на него район Панчарево вече години наред е в списъка на предпочитаните балнеологични курорти. Водата от това находище е собственост на държавата. Свойствата ѝ са били известни на древното население по тези земи и се е използвала с лечебни цели. Основните характеристики на минералната вода в район Панчарево са: температура 47.7 градиса, слаба минерализация, хидрокарбонатнокалциева и магнезиева. В район Панчарево идват да се лекуват хора със заболявания на периферната нервна система, опорно-двигателния апарат, стомашно-чревни и бъбречни проблеми.
Урвички манастир в район Панчарево
Урвичкият манастир „Свети Николай Летни“ е познат в район Панчарево и с името Панчаревски манастир. Манастирът е действащ иняма монаси. Разположен е на 8 км. от село Панчарево. В миналото манастирът е бил от най-големите в района на София. Характерно за късното Средновековие било около крепостите да се издигат големи манастири. Крепостта, черквата към крепостта „Св. Илия“, Кокалянския манастир и Урвичкия манастир сформирали т.нар. Урвичкикрепостен комплекс. Манастирът е бил унищожен след нахлуването на турците, а монасите му били изгорени.
Кокалянски манастир в район Панчарево
Кокалянският манастир в район Панчарево се нарича „Свети Архангел Михаил“ и е мъжки манастир. Намира се в Плана планина, на 4 км от с. Кокаляне. Манастирът е издигнат по времето на зар Смауил, в 9 век. Манастирът е бил книжовно средище по време на Турското робство.
От всичко казано до момента е видно, че район Панчарево предлага разнообразни начини за приятно прекарване на свободното време и рехабилитация. Прекарасната природа, историческите и културни забележителности, както и минералните извори ще задоволят всяко предпочитание.